chhatramani/nepal_legal_acts_corpus_nepali huggingface dataset:
सेफगाइड्स_एन्टी-डम्पिङ्ग_तथा_काउन्टरभेलिङ्ग_ऐन_२०७६
Safeguards, Anti-dumping and Countervailing Act, 2019

(२) उपदफा (१) मा उल्लिखित वैकल्पिक उपाय सम्बन्धी व्यवस्था नेपाल सरकारले निर्धारण गरे बमोजिम हुनेछ । परिच्छेद-३ । एन्टी-डम्पिङ्ग महसुल सम्बन्धी व्यवस्था । ८. मालवस्तु डम्पिङ्ग गर्न नपाइने: कुनै पनि आयातकर्ताले मिल्दोजुल्दो वा समरूपका मालवस्तु उत्पादन गर्ने स्वदेशी उद्योगलाई हानि नोक्सानी वा गम्भीर हानि नोक्सानी पुग्ने वा पुग्न सक्ने गरी उत्पादक वा निर्यातकर्ताको मुलुक वा स्वायत्त भन्सार क्षेत्रको सामान्य मूल्यभन्दा कम निर्यात मूल्यमा आयात गरी कुनै मालवस्तु डम्पिङ्ग गर्न पाउने छैन । ९. एन्टी-डम्पिङ्ग महसुल लगाउन सकिने: (१) कसैले दफा ८ विपरीत हुने गरी कुनै मालवस्तु डम्पिङ्ग गरेको कुरा दफा २६ बमोजिम अनुसन्धान अधिकारीले पेश गरेको प्रतिवेदनबाट देखिएमा नेपाल सरकारले त्यस्तो मालवस्तुमा भन्सार महसुलका अतिरिक्त एन्टी-डम्पिङ्ग महसुल लगाउन सक्नेछ । (२) उपदफा (१) मा जुनसुकै कुरा लेखिएको भए तापनि डम्पिङ्ग गरिएको मालवस्तुको डम्पिङ्ग मार्जिन दुई प्रतिशतभन्दा कम हुने भएमा मिल्दोजुल्दो वा समरूपका मालवस्तुको कुल आयातको तीन प्रतिशतसम्म मात्र हिस्सा रहने गरी कुनै मुलुक वा स्वायत्त भन्सार क्षेत्रबाट आयात गरिएको मालवस्तुमा एन्टी-डम्पिङ्ग महसुल लगाइने छैन । तर एकभन्दा बढी मुलुक वा स्वायत्त भन्सार क्षेत्रबाट आयात गरिएको मालवस्तुको हिस्सा मिल्दोजुल्दो वा समरूप प्रकृतिका मालवस्तुको कुल आयातको सात प्रतिशतभन्दा बढी भएमा तीन प्रतिशतभन्दा कम हिस्सा रहने गरी कुनै मुलुक वा स्वायत्त भन्सार क्षेत्रबाट आयात गरिएको मालवस्तुमा समेत एन्टी-डम्पिङ्ग महसुल लगाउन सकिनेछ । (३) उपदफा (१) बमोजिम एन्टी-डम्पिङ्ग महसुल लगाउनु पूर्व त्यस्तो मालवस्तु डम्पिङ्ग गरिएको कारणले स्वदेशी उद्योगलाई हानि नोक्सानी वा गम्भीर हानि नोक्सानी पुगेको वा पुग्न सक्ने पर्याप्त आधार र प्रमाण स्पष्ट देखिनु पर्नेछ । (४) एन्टी-डम्पिङ्ग महसुलको दर निर्धारण दफा २६ बमोजिमको अनुसन्धान प्रतिवेदन समेतका आधारमा नेपाल सरकारले तोके बमोजिम हुनेछ । (५) एन्टी-डम्पिङ्ग महसुल लगाउँदा आयातित मालवस्तुको प्रकृति अनुसार फरक फरक दरमा महसुल लगाउन सकिनेछ । १०. एन्टी-डम्पिङ्ग महसुल कायम रहने अवधि: (१) दफा ९ बमोजिम लगाइएको एन्टी-डम्पिङ्ग महसुल त्यस्तो महसुल लगाउन सुरु गरेको मितिले बढीमा पाँच वर्ष कायम रहनेछ । (२) उपदफा (१) मा जुनसुकै कुरा लेखिएको भए तापनि सो अवधिपछि पनि दफा ९ बमोजिम एन्टी-डम्पिङ्ग महसुल लगाउन सक्ने अवस्था कायम रहेको भनी अनुसन्धान अधिकारीले सिफारिस गरेमा नेपाल सरकारले एन्टी-डम्पिङ्ग महसुल लगाउने अवधि बढीमा पाँच वर्षका लागि थप गर्न सक्नेछ । ११. अन्तरिम एन्टी-डम्पिङ्ग महसुल लगाउन सकिने: (१) नेपाल सरकारले देहायको अवस्थामा कुनै मालवस्तुमा अन्तरिम एन्टी-डम्पिङ्ग महसुल लगाउन सक्नेछ:- । (क) दफा २० बमोजिम कुनै मालवस्तुको सम्बन्धमा अनुसन्धान प्रारम्भ भएको विषयको सूचना सार्वजनिक गरेको, । (ख) तत्काल प्राप्त प्रमाणबाट त्यस्तो मालवस्तु डम्पिङ्ग भएको देखिएको, । (ग) त्यस्तो मालवस्तुको आयातबाट स्वदेशी उद्योगलाई हानि नोक्सानी वा गम्भीर हानि नोक्सानी पुगेको वा पुग्न सक्ने पर्याप्त आधार देखिएको, । (घ) अनुसन्धान अधिकारीले अनुसन्धान प्रक्रिया प्रारम्भ गरेको कम्तीमा साठी दिन पूरा भएको, ।
सेफगाइड्स_एन्टी-डम्पिङ्ग_तथा_काउन्टरभेलिङ्ग_ऐन_२०७६
Safeguards, Anti-dumping and Countervailing Act, 2019

(ख) तत्काल प्राप्त प्रमाणबाट त्यस्तो मालवस्तु डम्पिङ्ग भएको देखिएको, । (ग) त्यस्तो मालवस्तुको आयातबाट स्वदेशी उद्योगलाई हानि नोक्सानी वा गम्भीर हानि नोक्सानी पुगेको वा पुग्न सक्ने पर्याप्त आधार देखिएको, । (घ) अनुसन्धान अधिकारीले अनुसन्धान प्रक्रिया प्रारम्भ गरेको कम्तीमा साठी दिन पूरा भएको, । (ङ) दफा २५ बमोजिमको प्रारम्भिक प्रतिवेदनबाट अन्तरिम एन्टी-डम्पिङ्ग महसुल लगाउन सिफारिस भएको, । (च) स्वदेशी उद्योगलाई भएको वा हुनसक्ने हानि नोक्सानीबाट बचाउन तत्काल अन्तरिम एन्टी-डम्पिङ्ग महसुल लगाउन आवश्यक देखिएको । (२) उपदफा (१) बमोजिम अन्तरिम एन्टी-डम्पिङ्ग महसुल लगाउँदा मिल्दोजुल्दो वा समरूपका मालवस्तु उत्पादन गर्ने स्वदेशी उद्योगले माग गरेको भएमा छ महिना र अन्य अवस्थामा एक सय बीस दिनभन्दा बढी लगाइने छैन । १२. एन्टी-डम्पिङ्ग महसुल हटाउन सकिने: दफा २६ बमोजिम अनुसन्धान अधिकारीले पेश गरेको प्रतिवेदन वा अन्य कुनै आधारमा दफा ९ बमोजिम लगाइएको एन्टी-डम्पिङ्ग महसुल कायम राखी रहनुपर्ने अवस्था नदेखिएमा नेपाल सरकारले त्यस्तो महसुल जुनसुकै बखत हटाउन सक्नेछ । परिच्छेद-४ । काउन्टरभेलिङ्ग महसुल सम्बन्धी व्यवस्था । १३. सहुलियतप्राप्त वा प्रत्यक्ष वा अप्रत्यक्ष अनुदानप्राप्त मालवस्तु आयात गर्न नपाइने: कुनै पनि आयातकर्ताले स्वदेशी उद्योगलाई हानि नोक्सानी वा गम्भीर हानि नोक्सानी पुग्ने वा पुग्न सक्ने गरी कुनै सहुलियतप्राप्त वा प्रत्यक्ष वा अप्रत्यक्ष अनुदानप्राप्त मालवस्तु आयात गर्नु हुँदैन । १४. काउन्टरभेलिङ्ग महसुल लगाउन सकिने: (१) कसैले दफा १३ विपरीत हुने गरी कुनै सहुलियतप्राप्त वा प्रत्यक्ष वा अप्रत्यक्ष रूपमा अनुदानप्राप्त मालवस्तु आयात गरेमा नेपाल सरकारले दफा २६ बमोजिम प्राप्त प्रतिवेदनको आधारमा त्यस्तो मालवस्तुमा भन्सार महसुलका अतिरिक्त काउन्टरभेलिङ्ग महसुल लगाउन सक्नेछ । (२) उपदफा (१) मा जुनसुकै कुरा लेखिएको भए तापनि देहायको अवस्थामा कुनै मालवस्तुमा काउन्टरभेलिङ्ग महसुल लगाइने छैन:- । (क) विकासोन्मुख मुलुकबाट आयातित मालवस्तुको हकमा निर्यात मूल्यको दुई प्रतिशतभन्दा कम तथा अन्य मुलुक वा स्वायत्त भन्सार क्षेत्रको हकमा एक प्रतिशतभन्दा कम सहुलियत वा प्रत्यक्ष वा अप्रत्यक्ष अनुदान प्रदान गरिएका मालवस्तुमा, । (ख) कुनै एक विकासोन्मुख मुलुकबाट आयात गरिएको सहुलियत वा प्रत्यक्ष वा अप्रत्यक्ष अनुदानप्राप्त मालवस्तुको परिमाण नेपालमा हुने मिल्दोजुल्दो वा समरूपका प्रकृतिका मालवस्तुको आयातको कुल परिमाणको चार प्रतिशतभन्दा कम देखिएमा, । (ग) द्विपक्षीय वा बहुपक्षीय सम्झौता अन्तर्गत वस्तुगत वा नगद अनुदान स्वरूप नेपाल सरकारलाई प्राप्त हुने मालवस्तुमा । (३) उपदफा (२) को खण्ड (ख) मा जुनसुकै कुरा लेखिएको भए तापनि कुल आयातको चार प्रतिशतभन्दा कम हिस्सा भएका विकासोन्मुख मुलुकबाट आयात हुने सहुलियत वा प्रत्यक्ष वा अप्रत्यक्ष अनुदानप्राप्त मालवस्तुको परिमाण नेपालमा आयात हुने मिल्दोजुल्दो वा समरूप प्रकृतिका मालवस्तुको कुल परिमाणको नौ प्रतिशत वा सोभन्दा बढी भएमा कुनै विकासोन्मुख मुलुकबाट चार प्रतिशतभन्दा कम आयात हुने सहुलियतप्राप्त मालवस्तुमा समेत काउन्टरभेलिङ्ग महसुल लगाउन सकिनेछ ।
सेफगाइड्स_एन्टी-डम्पिङ्ग_तथा_काउन्टरभेलिङ्ग_ऐन_२०७६
Safeguards, Anti-dumping and Countervailing Act, 2019

(४) उपदफा (१) बमोजिम काउन्टरभेलिङ्ग महसुल लगाउनु पूर्व त्यस्तो आयातित मालवस्तु सहुलियतप्राप्त वा प्रत्यक्ष वा अप्रत्यक्ष अनुदानप्राप्त मालवस्तु भएको र त्यस्तो मालवस्तुको आयातको कारणले स्वदेशी उद्योगलाई हानि नोक्सानी वा गम्भीर हानि नोक्सानी पुगेको वा पुग्न सक्ने पर्याप्त आधार र प्रमाण भएको स्पष्ट देखिनु पर्नेछ । (५) उपदफा (१) बमोजिम काउन्टरभेलिङ्ग महसुल लगाउँदा सहुलियत मार्जिनमा नबढ्ने गरी लगाउनु पर्नेछ । (६) उपदफा (१) बमोजिम काउन्टरभेलिङ्ग महसुल लगाउँदा एकै प्रकृतिको सहुलियत वा प्रत्यक्ष वा अप्रत्यक्ष अनुदानप्राप्त मालवस्तु र सहुलियत मार्जिन फरक भएका एकै प्रकृतिको आयातित मालवस्तुमा फरक-फरक दरमा लगाउन सकिनेछ । १५. काउन्टरभेलिङ्ग महसुल कायम रहने अवधि: (१) काउन्टरभेलिङ्ग महसुल लगाउँदा बढीमा पाँच वर्षसम्मको अवधिका लागि लगाइनेछ । (२) उपदफा (१) मा जुनसुकै कुरा लेखिएको भए तापनि सो अवधि पछि पनि दफा १४ बमोजिम काउन्टरभेलिङ्ग महसुल लगाउन सक्ने अवस्था कायम रहेको भनी अनुसन्धान अधिकारीले सिफारिस गरेमा नेपाल सरकारले बढीमा पाँच वर्षका लागि काउन्टरभेलिङ्ग महसुल लगाउने अवधि थप गर्न सक्नेछ । १६. अन्तरिम काउन्टरभेलिङ्ग महसुल लगाउन सकिने: (१) नेपाल सरकारले अनुसन्धानको दायरामा रहेको कुनै मालवस्तुमा देहायको अवस्थामा अन्तरिम काउन्टरभेलिङ्ग महसुल लगाउन सक्नेछ:- । (क) दफा २० बमोजिम अनुसन्धान प्रारम्भ भएको सूचना सार्वजनिक गरेको, । (ख) तत्काल प्राप्त प्रमाणका आधारमा त्यस्तो मालवस्तु सहुलियतप्राप्त वा प्रत्यक्ष वा अप्रत्यक्ष अनुदानप्राप्त मालवस्तु भएको देखिएको, । (ग) त्यस्तो मालवस्तुको आयातबाट स्वदेशी उद्योगलाई हानि नोक्सानी वा गम्भीर हानि नोक्सानी पुगेको वा पुग्न सक्ने आशङ्का देखिएको र त्यस्तो हानि नोक्सानीबाट बचाउन तत्काल अन्तरिम काउन्टरभेलिङ्ग महसुल लगाउन आवश्यक देखिएको, । (घ) अनुसन्धान अधिकारीले अनुसन्धान प्रक्रिया प्रारम्भ गरेको कम्तीमा साठी दिन पूरा भएको, । (ङ) दफा २५ बमोजिम प्राप्त प्रारम्भिक प्रतिवेदनबाट अन्तरिम काउन्टरभेलिङ्ग महसुल लगाउने सिफारिस भएको । (२) उपदफा (१) बमोजिम अन्तरिम काउन्टरभेलिङ्ग महसुल लगाउँदा सहुलियत मार्जिनमा नबढ्ने गरी लगाउनु पर्नेछ । (३) उपदफा (१) बमोजिम अन्तरिम काउन्टरभेलिङ्ग महसुल दफा २५ बमोजिम प्रतिवेदन पेश भएको दिनदेखि बढीमा एक सय बीस दिनसम्म मात्र लगाउनु पर्नेछ । परिच्छेद-५ । अनुसन्धान सम्बन्धी व्यवस्था । १७. अनुसन्धान अधिकारी: (१) नेपाल सरकारले अन्यथा तोकेकोमा बाहेक यस ऐन बमोजिम सेफगार्ड्स, एन्टी-डम्पिङ्ग वा काउन्टरभेलिङ्ग सम्बन्धी उजुरी उपर अनुसन्धान गर्ने प्रयोजनको लागि विभागले अनुसन्धान अधिकारीको रूपमा कार्य गर्नेछ । (२) उपदफा (१) को प्रयोजनको लागि विभागले कम्तीमा राजपत्राङ्कित द्वितीय श्रेणीको अधिकृतलाई अनुसन्धान अधिकारीको रूपमा काम गर्न तोक्न सक्नेछ ।
सेफगाइड्स_एन्टी-डम्पिङ्ग_तथा_काउन्टरभेलिङ्ग_ऐन_२०७६
Safeguards, Anti-dumping and Countervailing Act, 2019

(२) उपदफा (१) को प्रयोजनको लागि विभागले कम्तीमा राजपत्राङ्कित द्वितीय श्रेणीको अधिकृतलाई अनुसन्धान अधिकारीको रूपमा काम गर्न तोक्न सक्नेछ । १८. निवेदन दिन सक्ने: (१) कसैले मिल्दोजुल्दो वा समरूपका मालवस्तु उत्पादन गर्ने स्वदेशी उद्योगलाई हानि नोक्सानी वा गम्भीर हानि नोक्सानी पुग्ने वा पुग्न सक्ने गरी उत्पादक वा निर्यातकर्ताको मुलुक वा स्वायत्त भन्सार क्षेत्रको सामान्य मूल्यभन्दा कम निर्यात मूल्यमा वा सहुलियत वा प्रत्यक्ष वा अप्रत्यक्ष अनुदानप्राप्त मालवस्तु आयात गरेको पाइएमा त्यस्तो मालवस्तु उत्पादन गर्ने स्वदेशी उद्योग आफैले वा आफ्नो प्रतिनिधि मार्फत यसरी आयात गरिएको मालवस्तु उपर दफा ९ बमोजिम एन्टी-डम्पिङ्ग महसुल वा दफा १४ बमोजिम काउन्टरभेलिङ्ग महसुल लगाउन विभाग समक्ष तोकिएको ढाँचामा निवेदन दिन सक्नेछ । (२) उपदफा (१) बमोजिम निवेदन दिँदा त्यसरी आयात गरिएको वा गर्न लागिएको मालवस्तु र त्यसबाट स्वदेशी उद्योगलाई पुगेको हानि नोक्सानी, गम्भीर हानि नोक्सानी वा गम्भीर हानि नोक्सानीको आशङ्काको सम्बन्धमा उपलब्ध भएसम्मको प्रमाण समेत संलग्न गर्नु पर्नेछ । (३) उपदफा (१) बमोजिम निवेदन दिँदा देहाय बमोजिमको प्रक्रिया पूरा गरेको हुनुपर्नेछः- । (क) मिल्दोजुल्दो वा समरुपका मालवस्तुको कम्तीमा पच्चीस प्रतिशत हिस्सा उत्पादन गर्ने स्वदेशी उद्योग वा उद्योगहरूले उजुरी दिएको हुनुपर्ने, । (ख) मिल्दोजुल्दो वा समरुपका मालवस्तुको कम्तीमा पचास प्रतिशत हिस्सा उत्पादन गर्ने स्वदेशी उद्योग वा उद्योगहरूले सो निवेदनमा समर्थन जनाएको हुनुपर्ने, । (ग) तत्काल प्राप्त प्रमाणबाट निवेदनको व्यहोरा पुष्टि हुने आधार देखिनु पर्ने । १९. निवेदन उपर जाँचबुझ गर्नु पर्ने: (१) दफा १८ बमोजिम निवेदन प्राप्त हुन आएमा अनुसन्धान अधिकारीले सोही दफाको उपदफा (३) बमोजिमको प्रक्रिया पूरा भए नभएको सम्बन्धमा आवश्यक जाँचबुझ गर्नु पर्नेछ । (२) उपदफा (१) बमोजिम जाँचबुझ गर्दा निवेदनसाथ पेश गरेका प्रमाणबाट निवेदनको व्यहोरा पुष्टि हुनसक्ने आधार नदेखिएमा अनुसन्धान अधिकारीले त्यस्तो निवेदन उपर कारबाही अघि बढाउने छैन । (३) यस दफामा अन्यत्र जुनसुकै कुरा लेखिएको भए तापनि दफा ८ विपरीत कुनै मालवस्तु डम्पिङ्ग गरिएको वा डम्पिङ्ग गर्न लागिएको वा कसैले दफा १३ विपरीत सहुलियत वा प्रत्यक्ष वा अप्रत्यक्ष अनुदानमा प्राप्त वस्तु निर्यात गर्न लागेको जानकारी प्राप्त भएमा वा त्यस्तो कुरा विश्वास गर्नुपर्ने मनासिब कारण भएमा र त्यस्तो आयातले स्वदेशी उद्योगलाई हानि नोक्सानी वा गम्भीर हानि नोक्सानी पुग्ने वा पुग्न सक्ने पर्याप्त आधार देखिएमा विभागले सो सम्बन्धमा आवश्यक प्रमाण संलग्न गरी पर्चा खडा गरी अनुसन्धान प्रक्रिया सुरु गर्न सक्नेछ । (४) यस दफा बमोजिम जाँचबुझ गर्दा वा दफा २३ बमोजिम अनुसन्धान गर्दा आवश्यक पर्ने विवरण तथा कागजात सम्बन्धित सरोकारवाला निकायले अनुसन्धान अधिकारीलाई उपलब्ध गराउनु पर्नेछ । २०. अनुसन्धान सम्बन्धी सूचना सार्वजनिक गर्नु पर्ने: (१) अनुसन्धान अधिकारीले दफा १९ बमोजिम निवेदन जाँचबुझ गर्दा सो निवेदन उपर दफा २३ बमोजिम अनुसन्धान प्रक्रिया सुरु गर्न आवश्यक देखेमा सो सम्बन्धी सूचना राष्ट्रियस्तरको पत्रिका मार्फत सार्वजनिक गर्नु पर्नेछ ।
सेफगाइड्स_एन्टी-डम्पिङ्ग_तथा_काउन्टरभेलिङ्ग_ऐन_२०७६
Safeguards, Anti-dumping and Countervailing Act, 2019

२०. अनुसन्धान सम्बन्धी सूचना सार्वजनिक गर्नु पर्ने: (१) अनुसन्धान अधिकारीले दफा १९ बमोजिम निवेदन जाँचबुझ गर्दा सो निवेदन उपर दफा २३ बमोजिम अनुसन्धान प्रक्रिया सुरु गर्न आवश्यक देखेमा सो सम्बन्धी सूचना राष्ट्रियस्तरको पत्रिका मार्फत सार्वजनिक गर्नु पर्नेछ । (२) उपदफा (१) बमोजिम सार्वजनिक गरिने सूचनामा अनुसन्धानको दायरामा रहेको मालवस्तुको नाम, प्रकृति, गुण, उत्पादक कम्पनी, उत्पादक वा निर्यातकर्ताको मुलुकको नाम, उजुरीकर्ताले पेश गरेको प्रमाण कागजात लगायतका अन्य आवश्यक विवरण समेत खुलाउनु पर्नेछ । (३) अनुसन्धान अधिकारीले उपदफा (१) बमोजिम सार्वजनिक गरेको सूचनाको प्रति, सोसँग सम्बन्धित निवेदन तथा अन्य सम्बद्ध प्रमाणको प्रतिलिपि समेत अनुसन्धानको दायरामा रहेको मालवस्तुको उत्पादक वा निर्यातकर्तालाई विद्युतीय माध्यमबाट पठाउनु पर्नेछ । २१. प्रतिवाद गर्न सक्ने: (१) दफा २० को उपदफा (१) बमोजिम सूचना सार्वजनिक भएको मितिले पन्ध्र दिनभित्र सरोकारवाला पक्षले त्यस्तो निवेदनको सम्बन्धमा अनुसन्धान अधिकारी समक्ष लिखित प्रतिवाद पेश गर्न सक्नेछ । (२) उपदफा (१) बमोजिम सरोकारवालाले प्रतिवाद पेश गर्दा त्यस्तो प्रतिवादमा उल्लेख गरिएका जिकिर पुष्टि हुने प्रमाण तथा कागजात संलग्न गर्नु पर्नेछ । (३) अनुसन्धानको सिलसिलामा कुनै पक्षबाट पेश भएका प्रमाण तथा कागजातका सम्बन्धमा त्यसको प्रतिवाद गर्न चाहने अर्को पक्षले त्यस्तो प्रमाण वा कागजात पेश भएको पन्ध्र दिनभित्र प्रतिवाद गर्न सक्नेछ । २२. प्रमाणको भार: दफा २१ बमोजिम प्रतिवाद पेश गर्दा आयातकर्ता वा निर्यातकर्ताले अनुसन्धानको दायरामा रहेको मालवस्तु मुलुकमा आयात नभएको, कुनै मालवस्तु डम्पिङ्ग नगरिएको वा आयात गरिएको मालवस्तु सहुलियतप्राप्त मालवस्तु नभएको भन्ने लगायतका जिकिर लिएमा त्यस्तो जिकिर सम्बन्धी प्रमाणको भार जिकिर लिने सरोकारवाला पक्षको हुनेछ । २३. अनुसन्धान गर्नु पर्ने: (१) दफा २० बमोजिम सूचना सार्वजनिक भएपछि अनुसन्धान अधिकारीले सो सम्बन्धमा देहायका विषयमा केन्द्रित रही अनुसन्धान कार्य सुरु गर्नु पर्नेछः- । (क) उजुरीमा गरेको मागदाबी तथा सम्बद्ध पक्षहरूले पेश गरेको प्रमाण कागजात, । (ख) उजुरीकर्ता मिल्दोजुल्दो वा समरुपका मालवस्तु उत्पादन गर्ने स्वदेशी उद्योग भए वा नभएको, । (ग) त्यस्तो मालवस्तु डम्पिङ्ग गरिएको मालवस्तु भए वा नभएको र भएको देखिएमा डम्पिङ्ग मार्जिनको अवस्था, । (घ) त्यस्तो मालवस्तु सहुलियत वा प्रत्यक्ष वा अप्रत्यक्ष अनुदानप्राप्त मालवस्तु भए वा नभएको र भएको देखिएमा सहुलियत मार्जिन वा अनुदानको अवस्था वा मात्रा, । (ङ) त्यस्तो मालवस्तुको आयातले स्वदेशी उद्योगमा हानि नोक्सानी वा गम्भीर हानि नोक्सानी भए नभएको वा हुन सक्ने आशङ्का देखिएको वा नदेखिएको र देखिएको भए त्यसको प्रकृति तथा हानि नोक्सानीको मात्रा, । (च) अनुसन्धान गर्न आवश्यक देखिएका अन्य कुरा । (२) अनुसन्धान अधिकारीले अनुसन्धान गर्दा उपदफा (१) मा उल्लिखित विषयका सम्बन्धमा सम्पूर्ण प्रमाण तथा कागजातको वस्तुगत रूपले मूल्याङ्कन तथा विश्लेषण गर्नु पर्नेछ ।
सेफगाइड्स_एन्टी-डम्पिङ्ग_तथा_काउन्टरभेलिङ्ग_ऐन_२०७६
Safeguards, Anti-dumping and Countervailing Act, 2019

(च) अनुसन्धान गर्न आवश्यक देखिएका अन्य कुरा । (२) अनुसन्धान अधिकारीले अनुसन्धान गर्दा उपदफा (१) मा उल्लिखित विषयका सम्बन्धमा सम्पूर्ण प्रमाण तथा कागजातको वस्तुगत रूपले मूल्याङ्कन तथा विश्लेषण गर्नु पर्नेछ । २४. परामर्श लिन सक्ने: (१) अनुसन्धान अधिकारीले दफा २३ बमोजिम अनुसन्धान गर्दा निर्यातकर्ताको मुलुक वा स्वायत्त भन्सार क्षेत्रको सरकारको सम्बन्धित निकायसँग त्यस्तो मालवस्तुको उत्पादन वा निर्यातको सम्बन्धमा सहुलियत प्रदान गरे वा नगरेको सम्बन्धमा आवश्यक परामर्श गर्न वा जानकारी लिन सक्नेछ । (२) उपदफा (१) बमोजिम परामर्श वा जानकारी माग गरेकोमा त्यस्तो निकायबाट कुनै परामर्श वा जानकारी प्राप्त भएमा त्यस समेतलाई आधार लिई र माग गरिएको अवधिभित्र कुनै परामर्श वा जानकारी प्राप्त नभएमा त्यस विषयमा परामर्श गरेको मानी आवश्यक कारबाही अगाडि बढाउन सक्नेछ । २५. प्रारम्भिक प्रतिवेदन तयार गर्नु पर्ने: अनुसन्धान अधिकारीले दफा २३ बमोजिम अनुसन्धान सुरु गरेको साठी दिनभित्र देहायका विवरण सहितको प्रारम्भिक प्रतिवेदन तयार गरी विभागमा पेश गर्नु पर्नेछः- । (क) मालवस्तुको नाम, परिमाण तथा मूल्य र मालवस्तुको हार्मोनाइज्ड कोड, । (ख) त्यस्तो मालवस्तुको निर्यातकर्ता तथा निर्यातकर्ताको मुलुक वा स्वायत्त भन्सार क्षेत्र, । (ग) त्यस्तो मालवस्तु अनपेक्षित र अस्वाभाविक रूपमा ठूलो परिमाणमा आयात वृद्धि भए, नभएको, । (घ) त्यस्तो मालवस्तुको आयातमा अनपेक्षित र अस्वाभाविक रूपमा ठूलो परिमाणमा वृद्धि भएको भए सोको परिमाण, । (ङ) त्यस्तो मालवस्तु सहुलियत वा प्रत्यक्ष वा अप्रत्यक्ष अनुदानप्राप्त मालवस्तु भए वा नभएको, भएको भए सोको परिमाण, । (च) त्यस्तो मालवस्तुले मिल्दोजुल्दो वा समरुपका मालवस्तु उत्पादन गर्ने स्वदेशी उद्योगलाई हानि नोक्सानी वा गम्भीर हानि नोक्सानी पुर्‍याएको वा पुर्‍याउन सक्ने आशङ्का देखिए नदेखिएको, । (छ) त्यस्तो मालवस्तुमा दफा ६ बमोजिम अन्तरिम सेफगार्ड्स उपाय, दफा ११ बमोजिम अन्तरिम एण्टिडम्पिङ्ग महसुल वा दफा १६ बमोजिम अन्तरिम काउण्टरभेलिङ्ग महसुल लगाउन आवश्यक भए वा नभएको र लगाउनु पर्ने भए कति अवधिसम्म के कति दरमा त्यस्तो महसुल लगाउन मनासिब देखिन्छ सोको आधार र कारण सहितको विवरण, । (ज) खण्ड (छ) बाहेक यस ऐन बमोजिम सेफगार्ड्स उपाय लगाउनु पर्ने वा एण्टिडम्पिङ्ग महसुल वा काउण्टरभेलिङ्ग महसुलमध्ये कुन लगाउनु पर्ने हो र कुन दरमा कति अवधिसम्म लगाउनु पर्ने हो सो सम्बन्धमा आधार र कारण सहितको यकिन राय, । (झ) तोकिए बमोजिमका अन्य कुरा । २६. अन्तिम प्रतिवेदन तयार गर्नु पर्ने: (१) अनुसन्धान अधिकारीले अनुसन्धान सुरु गरेको मितिले सामान्यतया एक वर्षभित्र अनुसन्धान सम्पन्न गरी त्यसको अन्तिम प्रतिवेदन विभाग समक्ष पेश गर्नु पर्नेछ । (२) विभागले उपदफा (१) बमोजिम प्राप्त प्रतिवेदन समेतका आधारमा सेफगार्ड्स उपाय वा एण्टि-डम्पिङ्ग महसुल वा काउण्टरभेलिङ्ग महसुल लगाउने प्रयोजनका लागि उक्त प्रतिवेदन सहित मन्त्रालयमा पेश गर्नु पर्नेछ । (३) उपदफा (१) बमोजिम तयार गरिने अन्तिम प्रतिवेदनमा देहायका कुरा खुलाउनु पर्नेछः- । (क) अनुसन्धानको दायरामा रहेको मालवस्तुको आयातको कारणबाट स्वदेशी उद्योगलाई भएको वा हुन सक्ने हानि नोक्सानी वा गम्भीर हानि नोक्सानीको यथार्थ विवरण, ।
सेफगाइड्स_एन्टी-डम्पिङ्ग_तथा_काउन्टरभेलिङ्ग_ऐन_२०७६
Safeguards, Anti-dumping and Countervailing Act, 2019

(३) उपदफा (१) बमोजिम तयार गरिने अन्तिम प्रतिवेदनमा देहायका कुरा खुलाउनु पर्नेछः- । (क) अनुसन्धानको दायरामा रहेको मालवस्तुको आयातको कारणबाट स्वदेशी उद्योगलाई भएको वा हुन सक्ने हानि नोक्सानी वा गम्भीर हानि नोक्सानीको यथार्थ विवरण, । (ख) अनुसन्धानको दायरामा रहेको मालवस्तुको सामान्य मूल्य र निर्यात मूल्य, । (ग) अनुसन्धानको दायरामा रहेको मालवस्तुको डम्पिङ्ग मार्जिन वा सहुलियत वा अनुदान, । (घ) अनुसन्धानको दायरामा रहेको मालवस्तुमा एण्टि-डम्पिङ्ग महसुल वा काउण्टरभेलिङ्ग महसुल लगाउनु पर्ने वा नपर्ने सम्बन्धमा अनुसन्धान अधिकारीको ठोस सुझाव, । (ङ) त्यस्तो मालवस्तुमा एण्टि-डम्पिङ्ग महसुल वा काउण्टरभेलिङ्ग महसुल लगाउनु पर्ने भए त्यसको आधार र महसुलको दर, । (च) खण्ड (घ) बमोजिम लगाउनु पर्ने एण्टि-डम्पिङ्ग महसुल वा काउण्टरभेलिङ्ग महसुल पश्चातदर्शी असर हुने गरी लगाउनु पर्ने देखिएमा त्यसरी लगाउनु पर्ने आधार, कारण र लागू हुने मिति, । (छ) एण्टि-डम्पिङ्ग महसुल वा काउण्टरभेलिङ्ग महसुल लगाइएकोमा सो अवधि थप गर्नुपर्ने देखिएमा त्यसरी अवधि थप गर्नु पर्नाको आधार र कारण सहितको सिफारिस, । (ज) अनुसन्धान अधिकारीले आवश्यक ठानेका अन्य कुरा । (४) उपदफा (१) बमोजिम एक वर्षभित्र अनुसन्धान कार्य सम्पन्न हुन नसक्ने भएमा अनुसन्धान अधिकारीले त्यसको स्पष्ट कारण खुलाई अनुसन्धान अवधि थप गर्न मन्त्रालयलाई सिफारिस गर्न सक्नेछ । (५) उपदफा (४) बमोजिम प्राप्त सिफारिसका सम्बन्धमा जाँचबुझ गर्दा त्यस्तो सिफारिस मनासिब देखिएमा मन्त्रालयले अनुसन्धानको अवधि बढीमा छ महिनासम्मका लागि थप गर्न सक्नेछ । २७. गम्भीर हानि नोक्सानी पुगेको मानिने: दफा ३ बमोजिम सेफगार्ड्स उपाय लगाउने प्रयोजनको लागि अनुसन्धानको दायरामा रहेको मालवस्तुको आयातको कारणबाट मिल्दोजुल्दो वा समरुपका वा प्रत्यक्ष रुपमा प्रतिस्पर्धी मालवस्तु उत्पादन गर्ने स्वदेशी उद्योगमा गम्भीर हानि नोक्सानी पुगेको वा पुग्न सक्ने सम्बन्धमा अनुसन्धान गर्दा अनुसन्धान अधिकारीले देहाय बमोजिमका आधारमा त्यस्तो हानि नोक्सानीको निर्धारण गर्नु पर्नेछः- । (क) अनुसन्धानको दायरामा रहेको मालवस्तुको आयातमा भएको वृद्धिको परिमाण र मूल्य, । (ख) अनुसन्धानको दायरामा रहेको मालवस्तुको बजार हिस्सा, । (ग) मिल्दोजुल्दो वा समरुपका वा प्रत्यक्ष रुपमा प्रतिस्पर्धी मालवस्तु उत्पादन गर्ने स्वदेशी उद्योगको उत्पादन र उत्पादकत्वमा पर्न गएको असर, । (घ) मिल्दोजुल्दो वा समरुपका वा प्रत्यक्ष रुपमा प्रतिस्पर्धी स्वदेशी मालवस्तुको बिक्री वितरणमा पर्न गएको असर, । (ङ) मिल्दोजुल्दो वा समरुपका वा प्रत्यक्ष रुपमा प्रतिस्पर्धी मालवस्तुको उपभोगमा पर्न गएको असर, । (च) मिल्दोजुल्दो वा समरुपका वा प्रत्यक्ष रुपमा प्रतिस्पर्धी स्वदेशी उत्पादनमा पुगेको नोक्सानीको प्रकृति, मात्रा र परिमाण, । (छ) मिल्दोजुल्दो वा समरुपका वा प्रत्यक्ष रुपमा प्रतिस्पर्धी मालवस्तु उत्पादन गर्ने स्वदेशी उद्योगबाट प्राप्त रोजगारीमा पर्न गएको असर । २८. मालवस्तुको सामान्य मूल्य कायम गर्ने: अनुसन्धान अधिकारीले दफा ९ बमोजिम एण्टि-डम्पिङ्ग महसुल लगाउने प्रयोजनको लागि अनुसन्धानको दायरामा रहेको मालवस्तुको सामान्य मूल्य कायम गर्दा देहायका आधारमा कायम गर्नु पर्नेछः- ।
सेफगाइड्स_एन्टी-डम्पिङ्ग_तथा_काउन्टरभेलिङ्ग_ऐन_२०७६
Safeguards, Anti-dumping and Countervailing Act, 2019

२८. मालवस्तुको सामान्य मूल्य कायम गर्ने: अनुसन्धान अधिकारीले दफा ९ बमोजिम एण्टि-डम्पिङ्ग महसुल लगाउने प्रयोजनको लागि अनुसन्धानको दायरामा रहेको मालवस्तुको सामान्य मूल्य कायम गर्दा देहायका आधारमा कायम गर्नु पर्नेछः- । (क) आयात गरिएको मालवस्तुको निर्माता, उत्पादक वा निर्यातकर्ताको मुलुक वा स्वायत्त भन्सार क्षेत्रको आन्तरिक बजारमा सो मालवस्तुको बिक्री मूल्य, । (ख) आयात गरिएको मालवस्तुको निर्माता, उत्पादक वा निर्यातकर्ताको मुलुक वा स्वायत्त भन्सार क्षेत्रको आन्तरिक बजारमा खरिद बिक्री नभएको वा अन्य कुनै कारणले सो मालवस्तुको खरिद बिक्री हुने मूल्य कायम गर्न नसकिएमा त्यस्तो मालवस्तु तेस्रो मुलुकमा निर्यात गर्दाको निर्यात मूल्य, । (ग) खण्ड (क) वा (ख) को आधारमा मूल्य कायम गर्न नसकिएमा सो मालवस्तुको लागत मूल्य र मनासिब माफिकको नाफा, प्रशासनिक, बिक्री तथा सामान्य खर्च जोडी कायम गरेको मूल्य, । (घ) खण्ड (ग) को आधारमा पनि मूल्य कायम गर्न नसकिएमा अनुसन्धान अधिकारीले मनासिब आधारमा कायम गरेको मूल्य । २९. निर्यात मूल्य कायम गर्ने: दफा ९ बमोजिम एन्टी-डम्पिङ्ग महसुल लगाउने प्रयोजनको लागि अनुसन्धानको दायरामा रहेको मालवस्तुको निर्यात मूल्य कायम गर्दा देहायका आधारमा कायम गर्नुपर्नेछ:- । (क) निर्यात गरिएको मालवस्तुको भन्सार बिन्दुमा पेश गरेको बिजक मूल्य (भाडा, बिमा र अन्य खर्च बाहेकको) वा अन्य मुलुकमा समेत त्यस्तो मालवस्तु निर्यात गरेको भए सो मुलुकको पहिलो खरिदकर्ताले निर्यातकर्तालाई तिरेको मूल्य, । (ख) खण्ड (क) को आधारमा मूल्य कायम गर्न नसकिएमा वा मूल्य कायम भए तापनि निर्यातकर्ता र आयातकर्ताबीच सम्बद्धता देखिएको वा अन्य कुनै कारणले सो मूल्य विश्वसनीय नदेखिएमा निर्यात गरिएको मिल्दोजुल्दो वा समरुपका मालवस्तु स्वतन्त्र खरिदकर्तालाई पहिलो पुनः बिक्री (रिसेल) गरिएको मूल्य, । (ग) खण्ड (क) वा (ख) को आधारमा मूल्य कायम गर्न नसकिएमा अनुसन्धान अधिकारीले मनासिब आधारमा कायम गरेको मूल्य । ३०. सहुलियत वा अनुदान उपलब्ध गराएको मानिने: (१) दफा १४ बमोजिम काउन्टरभेलिङ्ग महसुल लगाउने प्रयोजनको लागि अनुसन्धानको दायरामा रहेको मालवस्तुमा त्यस्तो मालवस्तु निर्यातकर्ता मुलुक वा स्वायत्त भन्सार क्षेत्रको सरकारबाट वा त्यस्तो सरकारको पूर्ण वा आंशिक स्वामित्व भएको वित्तीय वा अन्य सहयोग प्राप्त कुनै संस्था वा निकायबाट प्रत्यक्ष वा अप्रत्यक्ष रुपमा देहायको सहयोग प्राप्त भएको देखिएमा त्यस्तो मालवस्तुलाई सहुलियतप्राप्त मालवस्तु मानिनेछ:- । (क) मालवस्तु उत्पादन वा निर्यातमा प्रत्यक्ष वा अप्रत्यक्ष रुपमा वित्तीय प्रोत्साहन, सहुलियत, छुट वा सहयोग प्राप्त गरेको, । (ख) मालवस्तु उत्पादन वा निर्यातमा अनुदान, ऋण, शेयर लगानी वा पूँजीको प्रत्यक्ष हस्तान्तरण वा पूँजीको सम्भावित प्रत्यक्ष हस्तान्तरण भएको, । (ग) त्यस्तो मालवस्तु उत्पादककर्ताको विद्यमान वा सम्भावित दायित्व ग्रहण गरेको वा त्यस्तो मालवस्तुको नियमित खरिद गर्ने गरेको, । (घ) त्यस्तो मालवस्तु उत्पादन गर्ने उद्योगले तिर्न बाँकी कर वा राजस्वमा छुट वा मिनाहा दिएको, । (ङ) मालवस्तु उत्पादनका लागि आधारभूत पूर्वाधार सुविधा बाहेकका अन्य मालवस्तु, सुविधा वा सेवा प्राप्त गरेको ।